Diari Oficial de la Generalitat Valenciana


Sumari del DOGV 3451, del 10-03-1999 (1999/1366)

ORDRE d'11 de febrer de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la natura, de diverses finques situades en el Parc Natural del Marjal Pego-Oliva, en el terme municipal d'Oliva (València).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3451

Data del DOGV
:   10-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1366


Data del document
:   11-02-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Oliva
    * propietat immobiliària

ORDRE d'11 de febrer de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, per a la protecció de la natura, de diverses finques situades en el Parc Natural del Marjal Pego-Oliva, en el terme municipal d'Oliva (València). [1999/S1366]
  
Mitjançant tres escriptures de compravenda, atorgades davant el notari de València el senyor José Corbí Coloma el 21 de gener de 1999, la Generalitat Valenciana va adquirir diverses finques situades en les partides Lluent, Racó del Fuster i Revolteta del terme municipal d'Oliva (València), dins dels límits del Parc Natural del Marjal Pego-Oliva, per a incrementar la superfície i possibilitar la preservació de les espècies biòtiques i abiòtiques de la zona humida, atesa la seua consideració com Zona d'Especial Protecció per a Aus (ZEPA) i estar inclosa en la Xarxa Ecològica Natura-2000 de la Unió Europea amb càrrec al programa Life.
  
Una vegada formalitzada l'adquisició, i de conformitat amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, es procedeix a l'afectació al domini públic de la Generalitat Valenciana dels esmentats immobles.
  
En virtut de tot això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana.
  
ORDENE
  
Primer
  
Afectar al domini públic de la Generalitat Valenciana, amb efectes de 21 de gener de 1999, amb la finalitat de protegir la natura, els immobles que a continuació es relacionen:
  
A01/46/181/0004
  
Rústica: terra erma, en la partida Lluent del terme d'Oliva, (polígon 15 parcel·la 581), de 16 àrees i 62 centiàrees i que confronta, nord, Rosa Sansaloni; sud, Carmelo Miralles; est, Antonio i Trinidad Sansaloni; i oest, Vall del Mig.
  
A01/46/181/0005
  
Rústica: terra d'arrossar, en la partida Racó de Fuster del terme d'Oliva, (polígon 14 parcel·la 520), de 8 àrees i 31 centiàrees i la qual confronta, nord, Vicente Clemente Mayans; sud i est, Carmen Sendra Moll; i oest, Vall de la Revolta.
  
Rústica: Terra d'arrossar, en la partida Racó de Fuster del terme d'Oliva, (polígon 14 parcel·la 125), de 6 àrees i 24 centiàrees i la qual confronta, nord, José Sendra Sendra; sud i oest, Carmen Sendra Moll; i est, Vall del Mig.
  
A01/46/181/0006
  
Rústica: terra d'arrossar, en la partida Revolteta del terme d'Oliva, (polígon 19 parcel·la 970), de 33 àrees i 24 centiàrees i que confronta, nord, Vicente Llorca; sud i est, riu de Pego; i oest, hereus d'Hermenegildo Canet.
  
Segon
  
Els immobles queden integrats en el domini públic de la Generalitat Valenciana, i correspon a la Conselleria de Medi Ambient, l'exercici de les competències demanials sobre aquests, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 11 de febrer de 1999
  
El conseller d'Economia, Hisenda i Administració Pública,